പരിസരത്തെ മാലിന്യപ്രശ്നം പന്നി ഫാമുകള്ക്ക് സ്റ്റോപ് മെമ്മോ പൂക്കോട്ടുംപാടം: പന്നി ഫാമുകള്ക്കെതിരെ നാട്ടുകാര് പരാതി നല്കിയതിനെ തുടര്ന്ന് പഞ്ചായത്ത് അധികൃതര് സ്റ്റോപ് മെമ്മോ നല്കി. അമരമ്ബലത്തെ പരിയങ്ങാട് പ്രവര്ത്തിക്കുന്ന രണ്ട് പന്നി ഫാമുകള്ക്കാണ് ഗ്രാമപഞ്ചായത്ത് സ്റ്റോപ് മെമ്മോ നല്കിയത്. പരിസരത്തെ മാലിന്യപ്രശ്നം ചൂണ്ടിക്കാട്ടിയാണ് നാട്ടുകാര് അധികൃതര്ക്ക് പരാതി നല്കിയത്. പരിയങ്ങാട്ടെ സ്വകാര്യ വ്യക്തികള് പുരയിടത്തോട് ചേര്ന്ന് നടത്തുന്ന പന്നി ഫാമില് മാലിന്യ നിര്മാര്ജനം ശരിയായ രീതിയിലല്ലെന്ന് ചൂണ്ടിക്കാട്ടിയാണ് നാട്ടുകാര് ഗ്രാമപഞ്ചായത്ത് അതികൃതര്ക്ക് പരാതി നല്കിയത്. ഇതിെന്റ അടിസ്ഥാനത്തില് ഉദ്യോഗസ്ഥര് ഫാം സന്ദര്ശിക്കുകയും മാലിന്യ പരിപാലനത്തില് കൂടുതല് ശ്രദ്ധചെലുത്താന് ഉടമകള്ക്ക് നിര്ദേശം നല്കുകയും ചെയ്തു. എന്നാല്, ഇതില് സംതൃപ്തരാകാത്ത ജനങ്ങള് കലക്ടര്ക്കും പരാതി നല്കിയിരുന്നു.ഇതിെന്റ അടിസ്ഥാനത്തില് നടപടി സ്വീകരിക്കാന് അമരമ്ബലം ഗ്രാമപഞ്ചായത്തിനും ആരോഗ്യ വകുപ്പിനും നിര്ദേശം നല്കി. ഇതോടെ പഞ്ചായത്ത് സെക്രട്ടറി ഇല്ലിക്കല് അബ്ദുല് റഷീദിെന്റ നേതൃത്വത്തില് അമരമ്ബലം പ്രാഥമികാരോഗ്യ കേന്ദ്രം ഹെല്ത്ത് ഇന്സ്പെക്ടര് വി. സുന്ദരനും ഗ്രാമപഞ്ചായത്ത് ജീവനക്കാരും ആരോഗ്യ വകുപ്പ് ഉദ്യോഗസ്ഥരും ചേര്ന്ന് പന്നി ഫാം സന്ദര്ശിക്കുകയും ഉടമകളെ നേരില് കണ്ട് സ്റ്റോപ് മെമ്മോ നല്കുകയുമായിരുന്നു. ഒരാഴ്ചക്കുള്ളില് ഫാമിലെ പന്നികളെ പൂര്ണമായും ഒഴിവാക്കി ഫാം നടത്തിപ്പ് അവസാനിപ്പിക്കണമെന്ന നിര്ദേശമാണ് നല്കിയത്. എന്നാല്, പരാതിയെ തുടര്ന്ന് തങ്ങളുടെ ഫാമിലെ ഭൂരിഭാഗം പന്നികളെയും വിറ്റ് ഒഴിവാക്കിയതായും പ്രസവിച്ച് കുട്ടികളുള്ള പന്നികള് മാത്രമാണ് കൂട്ടിലുള്ളതെന്നും ഫാം ഉടമകള് ഉദ്യോഗസ്ഥരെ ബോധിപ്പിച്ചു. കൂട്ടിലെ അവശേഷിക്കുന്ന പന്നികളെ ലൈസന്സോടെ പ്രവര്ത്തിക്കുന്ന മറ്റൊരു കൂട്ടിലേക്ക് ഉടന് മാറ്റിപ്പാര്പ്പിക്കുമെന്ന് ഉടമകള് ഉദ്യോഗസ്ഥര്ക്ക് ഉറപ്പുനല്കിയിട്ടുണ്ട്.The post പരിസരത്തെ മാലിന്യപ്രശ്നം പന്നി ഫാമുകള്ക്ക് സ്റ്റോപ് മെമ്മോ first appeared on MalayalamExpressOnline.